1902. évi november 12-éről. 
181 
Érdemes elnökük doctor Kanka Károly 60 éves orvos- 
doktori jubiláuma alkalmából a budapesti orvoskari tanár- 
testület őszinte szerencsekivánatait küldi az egyesületnek s a 
jubilánsnak. Thanhoífer, dékán. 
A budapesti kir. orvosi egyesülettől. 
Nagyságos alelnök Úr ! 
A budapesti kir. orvos-egyesület hálásan köszöni a 
pozsonyi orvos-természettudományi társulat megtisztelő át- 
iratát, melylyel K a n k a Károly tagtársunk orvosdoktorsága 
60-dik évfordulójának ünnepélyére meghívni méltoztattik. 
Egyesületünk mindenkor a legnagyobb érdeklődéssel 
kisérte figyelemmel vidéki városaink kulturális törekvéseit, 
mert azon meggyőződésben volt és van, hogy hazánk köz- 
egészségügyének s művelődésének leghatalmasabb előmozdítója 
a vidék erőteljes és pezsgő szellemi élete, melyre határszéli 
központjainkban, a milyen Pozsony is, kétszeres szükség van. 
Ezért örömmel választottuk levelező tagokká a vidék 
azon orvosait, kik ezen hazafias munkásságban részt vettek. 
Büszkeségünkre szolgál, hogy az ünnepeltet 1846. óta tisztel- 
hetjük levelező tagjaink sorában, s hogy már pályája kezdetén 
az elismerés s bizalom ezen bizonyítékát nyújthattuk. 
A budapesti kir. orvos-egyesület ez idő szerinti vezető- 
sége megilletődéssel tekint tagtársunk 60 éves sikerekben 
ben gazdag orvosi munkásságára. Milyen ritka, milyen szép 
tanulság! Két emberöltő munkája után ma is e tetterős, 
önzetlen s hivatását szívből szerető kartársat ünnepelhetjük. 
A csüggedő merítsen az ő példájából kitartást, a kételkedő 
bizalmat, mert ime az ő élete élő tanuságtétel a nagy 
angol, philosophus mondása mellett, hogy „a tudomány 
h a t a 1 o m.“ 
Arra kérjük Nagyságodat, hogy tagtársunknak s kolle- 
gánknak kortársa; a 65 éves budapesti kir. orvos-egye- 
sület üdvözletét s jó kivánatait átadni kegyeskedjék. 
Budapest, 1902. november 10. 
Tiszteletteljes köszöntéssel 
G r ó s z E m i 1 , D r. T a u f f e r V i 1 m o s , 
egyet. iiy. rk. tanár, titkár. m. kir. udv. tanácsos, egyet. ny. r. 
tanár, elnök. 
